
R E F E R A T

privind achiziţia de mobilier urban 

pentru dotarea Grădinii Zoologice Timişoara

Având în vedere prevederile Legii nr. 448 din 6 decembrie 2006 republicată  şi actualizată, privind protecţia şi promovarea drepturilor persoanelor cu handicap, art.78:
    
(1) Persoanele cu handicap pot fi încadrate în muncă conform pregătirii lor profesionale şi capacităţii de muncă, atestate prin certificatul de încadrare în grad de handicap, emis de comisiile de evaluare de la nivel judeţean sau al sectoarelor municipiului Bucureşti.

   
(2) Autorităţile şi instituţiile publice, persoanele juridice, publice sau private, care au cel puţin 50 de angajaţi, au obligaţia de a angaja persoane cu handicap într-un procent de cel puţin 4% din numărul total de angajaţi.

    
(3) Autorităţile şi instituţiile publice, persoanele juridice, publice sau private, care nu angajează persoane cu handicap în condiţiile prevăzute la alin. (2), pot opta pentru îndeplinirea uneia dintre următoarele obligaţii:
<LLNK810000023100000001>    
a) să plătească lunar către bugetul de stat o sumă reprezentând 50% din salariul de bază minim brut pe ţară înmulţit cu numărul de locuri de muncă în care nu au angajat persoane cu handicap;<LLNK820000023100100001>
<LLNK810000023101000001>    
b) să achiziţioneze produse sau servicii realizate prin propria activitate a persoanelor cu handicap angajate în unităţile protejate autorizate, pe bază de parteneriat, în sumă echivalentă cu suma datorată la bugetul de stat, în condiţiile prevăzute la lit. a).
De asemenea Hotărârea nr. 268 din 14 martie 2007 (*actualizată*), pentru aprobarea Normelor metodologice de aplicare a prevederilor <LLNK 12006   448 10 201   0 18>Legii nr. 448/2006 privind protecţia şi promovarea drepturilor persoanelor cu handicap, art. 43:
    
(1) În aplicarea prevederilor art. 78 alin. (3) lit. b) din lege, achiziţionarea produselor sau serviciilor de la unităţile protejate autorizate se realizează în baza unui acord de parteneriat, modelul acestuia fiind prevăzut în anexa care face parte integrantă din prezentele norme metodologice.

    
(2) Dovada achiziţionării produselor sau serviciilor de la unităţile protejate autorizate este reprezentată de contractul comercial, factura şi dovada plăţii.

    
(3) În baza acordului de parteneriat şi a contractului comercial se achiziţionează produse sau servicii realizate prin propria activitate a persoanei cu handicap angajate.

RAINBOW COMPANY PRODUCTION S.R.L., este o companie ce a fost infiinţată în anul 1992 şi are calitatea de importator exclusiv a materiei prime ecologice provenite din reciclarea pet-urilor pe piaţa românească din care se fabrică mobilierul de exterior, urban, stradal, de grădina şi elemente destinate siguranţei circulaţiei precum şi pardoseli pentru diverse destinaţii. Materia primă utilizată pentru producerea mobilierului este obţinută prin reciclarea mai multor tipuri de ambalaje provenite din industria alimentară, precum şi din reciclarea anvelopelor uzate. Obiectele produse şi comercializate, pe lângă aspectul modern şi plăcut oferă şi avantajul faptului că au o durată de viaţă de peste 30 de ani, fără a-şi schimba aspectul şi insuşirile şi deasemenea pe intrega durată de folosire nu necesită nici un fel de materiale sau operatiuni de intreţinere, care sunt obligatorii pentru mobilierul realizat din lemn sau metal;
Dintre calităţile acestui material putem enumera:
- are impermeabilitate practic zero, deci nu putrezeşte;
- are durata de viaţă foarte indelungată (peste 30 de ani) chiar şi in condiţiile in care rămâne expus in aer liber;
- este rezistent la razele UV, in cazul expunerii la soare nu-şi modifică culoarea;
- nu are nevoie de intreţinere cu lacuri şi vopsele;
- inlocuieşte lemnul foarte bine fiind mai rezistent, mai prelucrabil şi mai durabil;
- sigur din punct de vedere al accidentelor, nu formează aşchii şi nu prezintă noduri, se poate călca pe el fara protectie; 
- nu este atacat de carii sau insecte;
- nu mucegaieşte;
- nu ingheaţă şi nu se crapă;
- nu se corodează in mediu salin sau umed, nu este atacat de uleiuri sau benzina;
- este un bun izolator fonic;
- este rezistent la şocurile mecanice, fiind un material flexibil;
- nu conţine şi nici nu degaja substanţe nocive mediului;
- este anti-grafiti şi anti-vandalism, vopseaua nu aderă la acest material;
- o gamă variată de culori si modele din care rezidă obiecte decorative ce se  armonizează foarte bine cu mediul inconjurator. 
Suma necesară achiziţionării produselor de mobilier urban realizate prin propria activitate a persoanelor cu handicap, angajate în unitatea protejată Rainbow Company Production SRL, este suma echivalentă cu suma datorată la bugetul de stat, în condiţiile prevăzute la lit. a). din Legea nr. 448 din 6 decembrie 2006 republicată şi actualizată, privind protecţia şi promovarea drepturilor persoanelor cu handicap, art.78;  (în anul bugetar 2012, suma achitată de Primăria Municipiului Timişoara a fost de aproximativ 62.435 lei, iar in 2013 a fost de 61.314 lei). 
Ţinând cont de prevederile legale enunţate anterior,:

PROPUNEM:

1. Achiziţionarea de mobilier urban de la Unitatea Rainbow Company Production SRL cu sediul în Bucureşti, sector 3, Bulevardul Unirii nr. 57, Bl. E4, ap.32, punct de lucru, Şoseaua Alexandriei nr. 308, Bragadiru Ilfov, IBAN RO40TREZ7035069XXX005467, Trezoreria Sectorului 3, CIF RO 4773262, înregistrată la Registrul Comerţului J40/30245/1992, tel. 0213693273, fax. 0213693274, email office@rainbowcompany.ro, fiind singura unitate protejată, autorizată, (conform Ordinului nr. 122/04.06.2007, a Ministerului Muncii, Familiei şi Egalităţii de Şanse, Autoritatea Naţională pentru Persoanele cu Handicap privind eliberarea autorizaţiei de funcţionare ca unitate protejată) ce produce mobilier urban din materiale ecologice.
2. Încheierea prin Hotarâre a Consiliului Local a unui acord de parteneriat cu derulare de la 1 ianuarie 2014 pana la 31 decembrie 2014 şi posibilitatea de prelungire cu încă un an în funcţie de necesitatea achiziţionării de mobilier urban ecologic pentru unele obiective din municipiul Timişoara.

